રિસર્ચ દરમ્યાન વૈજ્ઞાનિકોએ ૧૩૦ યુનિવર્સિટીના સ્ટુડન્ટ્સને રેન્ડમલી બે જુદી-જુદી સાઇઝના ફોન વાપરવા માટે આપ્યા હતા. એક ફોનની સ્ક્રીન-સાઇઝ ૩.૭ ઇંચ હતી, જ્યારે બીજાની ૫.૩ ઇંચ. આ ફોન વાપર્યા બાદ સ્ટુડન્ટ્સને તેમનો અનુભવ પૂછવામાં આવ્યો હતો અને તેમણે મોટા ફોન વાપરવાના અનુભવને મોટી સ્ક્રીનના મૉનિટર અને ટીવી જોવાના અનુભવ સાથે સરખાવ્યો હતો. એના પરથી સાબિત થયું હતું કે મોટી સ્ક્રીનનો ફોન લોકોને ઇમોશનલી સારો અનુભવ આપે છે, પછી ભલે ફોનની બેઝિક જરૂરિયાત નાની સ્ક્રીનવાળો સેલફોન પણ સંતોષી શકતો હોય.